Diari Oficial de la Generalitat Valenciana


Sumari del DOGV 5318, del 04-08-2006 (2006/8124)

Notificació de la Resolució del recurs d'alçada, referència interna R-388/2005 a la Sra. Manuela Sánchez Ruiz.
--------------------------------------------------------------------------------------------------------------

### Dades del document

Número de DOGV
:   5318

Data del DOGV
:   04-08-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/8124


Organisme emissor
:   Conselleria de Territori i Habitatge

Tipus de document
:   Anunci

Notificació de la Resolució del recurs d'alçada, referència interna R-388/2005 a la Sra. Manuela Sánchez Ruiz. [2006/8124]  
De conformitat amb el que estableix l'art. 59.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, es notifica a la Sra. Manuela Sánchez Ruiz, Av. La Vega núm. 37-esc.2-5é-pta.A (03567 Orihuela) la resolució del recurs d'alçada amb el número de referència interna R-388/2005.  
.Resolució de la Secretària Autonòmica de Territori i Medi Ambient de recurs d'alçada relatiu a l'expedient de resolució administrativa de contracte de compravenda per no ús (A-RACNU-0058/04) de l'habitatge situat a Orihuela, avinguda de la Vega, núm. 37, Esc. 2, 5é, Pta.A (COD.VVDA. 03/0842/0049)  
Dades del reclamant  
Cognoms i nom: Sanchez Ruiz, Manuela  
Núm. exp.: A-RACNU-0058/04  
Dades de l'habitatge  
Codi habitatge. 03/0842/0049  
Domicili: avinguda de la Vega núm. 37, esc. 2, 5é, pta. A d'Orihuela (Alacant)  
Règim: Compravenda  
Adjudicatari: Manuela Sánchez Ruiz  
I. Antecedents  
Cronològicament exposats, els fets essencials relatius a aquest expedient, són els següents:  
Primer. El 16 de desembre de 2004 amb motiu de les visites periòdiques realitzades per personal adscrit a la Inspecció de Patrimoni de l'IVHSA, es va detectar la falta d'ocupació de manera habitual i permanent de l'habitatge de referència per la seua adjudicatària. (DOCUMENT 1)  
Segon. Després de sol·licitar a l'Ajuntament d'Orihuela la corresponent informació sobre l'empadronament i la convivència (DOCUMENT 2), aquest va emetre un informe constatant que la interessada, el seu espòs i la filla figuraven empadronats en el domicili indicat amb data anterior a l'1 de març de 1991 (DOCUMENT 3). Sol·licitat a més a Aquagest Levante l'oportú informe de consums d'aquest es desprenia que durant els anys 2003 i 2004 aquest consum havia sigut el normal en una família formada per tres persones (DOCUMENT 4). Incoat l'expedient, el 28 de gener de 2005 es va formular el corresponent plec de càrrecs (DOCUMENT 5).  
Tercer. Els dies 31 de gener de 2005 i 2 de febrer de 2005 (per mitjà de burofax) es van realitzar els dos intents de notificació de l'esmentat plec de càrrecs, i després d'això i en ser infructuosos es van realitzar les publicacions d'aquests en el tauler d'anuncis de l'Ajuntament d'Orihuela i en el Diari Oficial de la Generalitat núm. 4971 del 22 de març de 2005. (DOCUMENTS 6 i 7).  
QUART. Com no s'ha formulat cap al·legació per la interessada el 10 de juny de 2005 es va dictar la corresponent Resolució del director general d'Habitatge i Projectes Urbans (DOCUMENT 8), s'han realitzat els dies 13 i 14 de juny de 2005 i per mitjà de burofax els dos intents de notificació de la dita resolució (DOCUMENTS 9 i 10), i després d'això i en ser infructuosos es van realitzar les publicacions d'aquesta en el tauler d'anuncis de l'Ajuntament d'Orihuela (DOCUMENT 11) i en el Diari Oficial de la Generalitat núm. 5048 del 13 de juliol de 2005. (DOCUMENT 12)  
Cinqué. Els dies 13 de juliol de 2005 i 22 de setembre de 2005, la interessada va presentar els escrits, el primer, aportant la documentació i realitzant al·legacions, que van ser desestimades per mitjà d'escrit de 8 d'agost de 2005, i el segon, formulant el recurs d'alçada contra la referida resolució (DOCUMENTS 13, 14 i 15).  
II. Fonaments de dret  
L'article 141 en relació amb l'article 138 ambdós del Decret 2114/68, de 24 de juliol sobre el Reglament d'habitatges de protecció oficial, en relació també amb l'article 30 del RD 2960/1976, de 12 de juliol, pel qual s'aprova el TR de la Legislació d'habitatges de protecció oficial, que inclouen entre les causes legals de desnonament administratiu d'habitatges de promoció pública: «No destinar l'habitatge a domicili habitual i permanent del beneficiari...». S'entén que hi ha habitualitat en l'ocupació de l'habitatge quan no romanga desocupada més de tres mesos seguits a l'any i que el domicili és permanent quan constituïx la residència del seu titular bé com a propietari bé com a arrendatari  
Els articles 5, 7 i 8 en relació amb els articles 112 i 113 de la Llei 13/1995, de 18 de maig, de contractes de les administracions públiques que qualifica d'administratius especials aquells que tinguen caràcter administratiu per satisfer de forma directa i immediata una finalitat pública i en general per suposar una especial tutela de l'interés públic.  
L'article 12 de la Llei 1/1997, de 21 de febrer, de la Generalitat Valenciana, de règim sancionador en matèria d'habitatge, que resulta d'aplicació segons disposició transitòria tercera de la Llei 8/2004, de 20 d'octubre, de l'habitatge de la Comunitat Valenciana i que establix que la comissió d'infraccions greus o molt greus tipificades en aquesta llei efectuades per arrendataris o ocupants per qualsevol títol d'habitatges de propietat pública, i pot donar lloc al desnonament o a la pèrdua del dret d'ús.  
L'article 143 del Decret 2114/1968, de 24 de juliol, que reputa en tot cas el domicili de l'interessat com l'habitatge objecte del desnonament en relació amb l'article 59 i següents de la Llei 30/1992, de règim jurídic de les administracions públiques i del procediment administratiu comú.  
III. Contestació a les al·legacions  
Encara que de les visites periòdiques realitzades per personal adscrit a la Inspecció de Patrimoni de l'IVHSA, que van detectar la falta d'ocupació de l'habitatge de referència per la seua adjudicatària (DOCUMENT 1), es desprenia inicialment que les circumstàncies que es donaven en el present cas es corresponien amb les que té en compte la normativa aplicable per a donar lloc a la resolució administrativa del contracte de compravenda per no ocupar l'habitatge pel seu titular com a domicili habitual i permanent, la veritat és que de les dades del padró municipal (DOCUMENT 3) i de l'informe d'Aquagest Levante (DOCUMENT 4) es desprenien indicis que l'habitatge estava realment ocupada per la Sra. Manuela Sánchez Ruiz, el seu espòs Pedro Sánchez Sánchez i la seua filla Cristina Sánchez Sánchez. Aquestes dades van ser confirmades per raó dels documents acompanyats per la interessada amb els seus escrits de dates 13 de juliol i 22 de setembre de 2005 (DOCUMENTS 13 i 15), en especial l'informe del padró municipal de data 27 de juny de 2005, que incorpora les dades de l'últim fill de la família nascut en el 2001, les factures de consums d'aigua i electricitat, que reflectixen un consum normal, i la còpia de la sol·licitud d'escripturació presentada el 16 de desembre de 2004, que demostra que la interessada es trobava tramitant la dita documentació en la mateixa data en què es realitzava la inspecció per personal de l'IVHSA que va donar lloc a la iniciació de l'expedient.  
Per tot això, només es pot arribar a la conclusió que, si bé per motius de treball o per realització de determinades gestions va poder donar-se la circumstància que en algun moment no es trobara ningú a l'habitatge, la veritat és que aquest, totalment amortitzat i pendent únicament d'escripturació, constituïx el verdader domicili habitual i permanent de la Sra. Manuela Sánchez Ruiz i la seua família, on tenen els seus mobles i efectes, i realitzen gran part de la seua activitat diària.  
L'habitatge objecte d'aquest expedient constituïx la veritable llar de la Sra. Manuela Sánchez Ruiz i el seu domicili legal, i queda provada la seua voluntat de romandre-hi (amortització anticipada del preu i petició d'escripturació), no es pot desprendre de les seues absències accidentals i justificades cap incompliment de la seua obligació d'habitar-la, per la qual cosa, quedant desvirtuada la causa que va originar la incoació de l'expedient i amb estimació del recurs d'alçada formulat, la resolució del director general d'Habitatge i Projectes Urbans de data 10 de juny de 2005 ha de ser revocada i arxivar l'expedient.   
Resolució  
Vist l'expedient, es deduïx que ha quedat acreditat el compliment dels requisits i obligacions legals exigits quedant desvirtuada la causa que va originar la incoació de l'expedient, i s'estima el present recurs.  
Vistos els fets, les disposicions legals citades i les de general aplicació, com també la proposta del director general d'Habitatge i Projectes Urbans, la secretària autonòmica de Territori i Medi Ambient  
Resol l'estimació del recurs d'alçada  
Contra la present resolució que posa fi a la via administrativa, es pot interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà a la notificació d'aquesta, segons els arts. 10.1 a) i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que estime oportú.  
València, 20 de març de 2006.. La secretària autonòmica de Territori i Medi Ambient: Cristina Serrano Mateo